K O R R A L D U S

Haapsalu,			           03. aprill 2013 nr 222

Õigusvastaselt võõrandatud maa
Tallinna mnt 28, Haapsalu tagastamine, 
nõusolek maa erastamiseks ja 
kompenseerimismenetluse alustamine

Linnavalitsusele on esitanud Tallinna mnt 28 asuva õigusvastaselt võõrandatud maa tagastamise subjekti Anni Iilingu nõudeõiguse pärijad 1/3 Helje Silmer, 1/3 Märt Silmer ja 1/3 Lauri Rool allkirjastatud olemasoleva plaani- ja kaardimaterjali alusel koostatud ning allkirjastatud katastriüksuse plaanid. Endise Tallinna mnt 28 õigusvastaselt võõrandatud kinnistu nr 666 (pindalaga 806 ruutsülda) osas on ÕVVTK Lääne Maakonnakomisjoni otsusega nr 105 16.12.1994 (toimiku nr 5181) osas subjektiks tunnistatud Anni Iiling ja Ilme Holm 1/2 osades. Ilme Holmi osas on Haapsalu Linnavalitsuse 12.05.1995 korraldusega nr 193 tema nõudeõiguse osa kompenseeritud, kuid Anni Iilingu osas on tagastamismenetlus lõpetamata. 16.juuni 1940.a. seisuga kuulus  kinnistu Tallinna mnt 28 Villem Ingelmannile (Iilingule), kes oli Anni Iilingu isa. Võõrandamisaegne kinnistu suurus oli 806 ruutsülda ehk 3667,3 m2, millest Helje Silmeri, Märt Silmeri ja Lauri Loori nõudeõiguse osa moodustab 1834 m2. Krundil kehtib senine maakasutusõigus, määratud Haapsalu Raj. RSN TK 10.09.1975 otsusega nr 223, mille suurus on 1618 m2. Olemasoleva plaani- ja kaardimaterjali alusel koostatud katastriüksuse suurus on 1611 m2. Tallinna mnt 28 asuvad hooned on 5/9 Helje Silmer, 2/9 Märt Silmer ja 2/9 Lauri Rool kaasomandis (alus: 17.04.1991 1/3 osa kinkeleping; 13.10.1992 2/9 osa pärimisõiguse tunnistus; 29.08.2011 täiendav pärimistunnistus (2/3 osa + nõudeõigus). Maa tagastamise nõudeõiguse osa on pärijatel võrdne, 1/3 - igal pärijal 611 m2. Omandatav kaasomandiosa maaüksusest on Helje Silmeril 895 m2, Märt Silmeril 358 m2 ja Lauri Roolil 358 m2. Vastavalt maareformi seaduse § 12 lõike 12-le on   Helje Silmeril võimalik 284 m2 maad omandada ostueesõigusega erastamise teel tagastamise avalduse esitamise ajal kehtinud elamumaa maksustamishinnaga s.o. 1,02 eurot/m2.  Märt Silmerile ja Lauri Roolile tagastamata 253 m2 maad kuulub kompenseerimisele maareformi seaduse § 7 lg 1 alusel.
Juhindudes omandireformi aluste seadusest, maareformi seaduse § 5 lg 1 p 2, § 5 lg 1 p 4, § 6, § 7 lg 1, § 7 lg 5, § 7 lg 51, § 12 lg 12, § 15, Eesti Vabariigi Valitsuse 05.02.1993 määrusega nr 36 kinnitatud “Õigusvastaselt võõrandatud vara tagastamise korrast”, Eesti Vabariigi Valitsuse 24.01.1995 määrusega nr 36 kinnitatud “Katastriüksuse sihtotstarvete liigid ja nende määramise alustest”, kohaliku omavalitsuse korralduse seaduse § 6 lg 3 p 1, § 30 ja § 31, Haapsalu põhimääruse § 35, § 63 ning haldusmenetluse seadusest Haapsalu Linnavalitsus

k o r r a l d a b:

1.	Määrata ehitiste, koha-aadressiga Tallinna mnt 28, Haapsalu, Läänemaa, teenindamiseks vajaliku maa suuruseks 1611 m2 vastavalt lisaks olevale katastriüksuse plaanile ja maaüksuse omandiõiguse subjektideks 5/9 osas Helje Silmer, 2/9 osas Märt Silmer  ja 2/9 osas Lauri Rool.
2.	Määrata maaüksuse Tallinna mnt 28 sihtotstarbeks 100 % elamumaa (E, 001). Maaüksusel kitsendustaotlused puuduvad.
3.	Tagastada maaüksuse Tallinna mnt 28 koosseisu 1327 m2 õigusvastaselt võõrandatud maad, mis koosneb Helje Silmeri 611 m2, Märt Silmeri 358 m2 ja Lauri Rooli 358 m2 suuruse tagastamisnõudega maast. 
4.	Nõustuda maaüksuse Tallinna mnt 28 koosseisu 284 m2 maa ostueesõigusega erastamisega Helje Silmeri omandisse. 
5.	Määrata ostueesõigusega erastatava maa hinnaks 1,02 eurot/m2.
6.	Alustada õigusvastaselt võõrandatud maa Tallinna mnt 28 kompenseerimismenetlust.
7.	Korraldus teha teatavaks korralduse koopia saatmisega posti teel Helje Silmer´ile (Haapsalu) ja Märt Silmer´ile (Haapsalu), Lauri Rool´ile ning  maakorraldusosakonna juhatajale (A. Ulm) elektrooniliselt.
8.	Korraldus jõustub teatavakstegemisest.
9.	Korraldus avalikustada linnavalitsuse kantseleis.
10.	Käesoleva korralduse peale võib kaevata, vastavalt omandireformi aluste seaduse § 19-le ühe kuu jooksul õigusvastaselt võõrandatud vara tagastamise ja kompenseerimise Lääne Maakonnakomisjonile või esitada kaebuse Tallinna Halduskohtule kahe kuu jooksul korralduse teatavakstegemisest arvates.

Urmas Sukles
Linnapea			Erko Kalev
			Linnasekretär